На "Бархіме" працуе 267 чалавек, а на новым заводзе пад Асіповічамі іх будзе 110 — 130 і гэта з улікам таго, што аб'ёмы выпуску прадукцыі прагназуюцца ў разы большыя. Адназначна, калі б "Бархім" быў куплены, то новым гаспадарам прыйшлося б перагледзець штатны расклад. А калі нельга скарачаць да аптымальнай колькасці, то які сэнс на працягу 5 гадоў утрымліваць паўтары сотні непатрэбных работнікаў? Гэта магчыма, калі кошт "Бархіма" быў бы больш нізкім. А пачатковая цана пакета акцый завода складала 32,97 мільярда рублёў. Улічваючы, што ў "Бархім" за апошнія гады дзяржава ўклала 25 мільярдаў рублёў, то кошт яго невялікі, але інвестар вырашыў за лепшае запусціць новае прадпрыемства коштам 74,5 мільярда, чым мець справу з "Бархімам".